62020CO0288_INF
2022 m. kovo 24 d. Teisingumo Teismo (aštuntoji kolegija) nutartis
BNP Paribas Personal Finance
(Byla C‑288/20) (
1
)
„Prašymas priimti prejudicinį sprendimą – Teisingumo Teismo procedūros reglamento 99 straipsnis – Vartotojų apsauga – Direktyva 93/13/EB – Nesąžiningos sąlygos sutartyse su vartotojais – Užsienio valiuta (Šveicarijos frankais) išreikšta paskolos sutartis – Sąlygos, dėl kurių paskolos gavėjui tenka valiutos kurso rizika – 4 straipsnio 2 dalis – Suprantamumo ir skaidrumo reikalavimai – Įrodinėjimo pareiga – 3 straipsnio 1 dalis – Ryškus neatitikimas – 5 straipsnis – Aiški ir suprantama sutarties sąlygos formuluotė“
1.
Vartotojų apsauga – Nesąžiningos sąlygos sutartyse su vartotojais – Direktyva 93/13 – Taikymo sritis – Sąlygos, apibrėžiančios pagrindinį sutarties dalyką arba susijusios su kaina ir atlygiu arba mainais teikiamomis paslaugomis ar prekėmis – Sąvoka – Paskolos sutarties sąlygos, kuriose užsienio valiuta numatyta kaip sąskaitos valiuta, o euras – kaip mokėjimo valiuta ir dėl kurių vartotojui tenka valiutos kurso rizika – Įtraukimas – Sąlygos, turinčios apibrėžti esminį sutarties elementą – Patikrinimas, kurį turi atlikti nacionalinis teismas
(Tarybos direktyvos 93/13 4 straipsnio 2 dalis)
(žr. 23–32 punktus ir rezoliucinės dalies 1 punktą)
2.
Vartotojų apsauga – Nesąžiningos sąlygos sutartyse su vartotojais – Direktyva 93/13 – Taikymo sritis – Sąlygos, apibrėžiančios pagrindinį sutarties dalyką arba susijusios su kaina ir atlygiu arba mainais teikiamomis paslaugomis ar prekėmis – Sąvoka – Paskolos sutarties sąlygos, kuriose užsienio valiuta numatyta kaip sąskaitos valiuta, o euras – kaip mokėjimo valiuta ir dėl kurių vartotojui tenka valiutos kurso rizika – Įtraukimas – Sąlygos – Pareiga tenkinti suprantamumo ir skaidrumo reikalavimus – Apimtis
(Tarybos direktyvos 93/13 4 straipsnio 2 dalis ir 5 straipsnis)
(žr. 34–37, 43, 47–50 punktus ir rezoliucinės dalies 2 punktą)
3.
Vartotojų apsauga – Nesąžiningos sąlygos sutartyse su vartotojais – Direktyva 93/13 – Taikymo sritis – Sąlygos, apibrėžiančios pagrindinį sutarties dalyką arba susijusios su kaina ir atlygiu arba mainais teikiamomis paslaugomis ar prekėmis – Sąlygos – Aiški ir suprantama sutarties sąlygos formuluotė – Vartotojui tenkanti įrodinėjimo pareiga – Neleistinumas
(Tarybos direktyvos 93/13 4 straipsnio 2 dalis)
(žr. 54, 58, 61 punktus ir rezoliucinės dalies 3 punktą)
4.
Vartotojų apsauga – Nesąžiningos sąlygos sutartyse su vartotojais – Direktyva 93/13 – Nesąžininga sąlyga, kaip tai suprantama pagal 3 straipsnį – Sąvoka – Paskolos sutarties sąlygos, kuriose užsienio valiuta numatyta kaip sąskaitos valiuta, o euras – kaip mokėjimo valiuta ir dėl kurių vartotojui tenka valiutos kurso rizika, nenumatant jokių viršutinių ribų – Įtraukimas – Ryškus neatitikimas tarp iš sutarties kylančių šalių teisių ir pareigų – Vartotojui kylanti neproporcinga valiutos kurso rizika – Patikrinimas, kurį turi atlikti nacionalinis teismas
(Tarybos direktyvos 93/13 3 straipsnio 1 dalis ir 5 straipsnis)
(žr. 70–75 punktus ir rezoliucinės dalies 4 punktą)
Rezoliucinė dalis
1.
1993 m. balandžio 5 d. Tarybos direktyvos 93/13/EEB dėl nesąžiningų sąlygų sutartyse su vartotojais 4 straipsnio 2 dalis turi būti aiškinama taip, kad sąvoka „pagrindinis sutarties dalykas“, kaip ji suprantama pagal šią nuostatą, apima paskolos sutarties sąlygas, kuriose užsienio valiuta numatyta kaip sąskaitos valiuta, o euras – kaip mokėjimo valiuta ir dėl kurių valiutos kurso rizika tenka vartotojui, kai šiose sąlygose apibrėžiamas esminis minėtos sutarties elementas.
2.
Direktyvos 93/13 4 straipsnio 2 dalis turi būti aiškinama taip, kad užsienio valiuta išreikštos paskolos sutarties atveju šios sutarties sąlygų, kuriose užsienio valiuta numatyta kaip sąskaitos valiuta, o euras – kaip mokėjimo valiuta ir dėl kurių valiutos kurso rizika tenka vartotojui, skaidrumo reikalavimas tenkinamas, jeigu verslininkas pateikė vartotojui tikslią ir pakankamą informaciją, leidžiančią vidutiniam, pakankamai informuotam ir protingai pastabiam bei nuovokiam vartotojui suprasti, kaip konkrečiai veikia atitinkamas finansinis mechanizmas, taigi ir įvertinti tokių sąlygų neigiamų, galimai reikšmingų, ekonominių pasekmių riziką jo finansiniams įsipareigojimams per visą šios sutarties galiojimo laikotarpį.
3.
Direktyva 93/13 turi būti aiškinama kaip prieštaraujanti tam, kad pareiga įrodyti sutarties sąlygos aiškumą ir suprantamumą, kaip tai suprantama pagal šios direktyvos 4 straipsnio 2 dalį, tektų vartotojui.
4.
Direktyvos 93/13 3 straipsnio 1 dalis turi būti aiškinama taip, kad paskolos sutarties sąlygos, kuriose užsienio valiuta numatyta kaip sąskaitos valiuta, o euras – kaip mokėjimo valiuta ir dėl kurių valiutos kurso rizika, nenumatant jokių viršutinių ribų, tenka vartotojui, gali lemti ryškų neatitikimą tarp iš sutarties kylančių šalių teisių ir pareigų vartotojo nenaudai, jeigu laikydamasis skaidrumo vartotojų atžvilgiu reikalavimų verslininkas negalėjo pagrįstai tikėtis, kad vartotojas prisiims neproporcingai didelę valiutos kurso riziką dėl tokių sąlygų.
(
1
)	OL C 297, 2020 9 7.